ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

de însușire a referatului de stabilire a întinderii unui prejudiciu

 Consililiul Local al comunei Valea Ierii întrunit în ședința extraordinară din data de 12 martie 2025,

 Având în vedere:

- referatul nr.1330/06.03.2025 întocmit de domnul p.primar Balea Bogdan-Radu -viceprimar și raportul nr.1331/06.03.2025 întocmit de doamna Ilea Nicoleta consilier în cadrul aparatului de specialitate al primarului;

-Decizia nr.27/27.08.2020 a Camerei de Conturi Cluj, punctul II.5, unde se impune autorității publice ”stabilirea întinderii prejudiciului” cauzat UAT Valea Ierii prin efectuarea de cheltuieli cu carburanții;

-Dispoziția nr.74 din 03.10.2024 emisă de Primarul Comunei Valea Ierii privind constituirea comisiei care să stabilească numarul de km/distanțe din UAT Valea Ierii, precum și consumul de carburanți la unele autovehicule,

- Referatul nr.7370 din 20.12.2024, al comisiei sus-menționate cuprinzând rezultatele demersului și stabilirea prejudiciului în concret;

- Hotărârea Consiliului Local Valea Ierii nr.19/25.03.2021, modificată prin Hotărârea Consiliului Local Valea Ierii nr.22/31.03.2022 de stabilire a unor normative proprii de cheltuieli pentru Primăria comunei Valea Ierii;

 Ținând cont de:

- prevederile art.33, alin.(3), din Legea 94/1992, rep., cu modificările și completările ulterioare, privind organizarea și funcționarea Curtii de Conturi;

 - art.1349 Codul civil, art.1531, referitoare la prejudiciul civil, evaluarea prejudiciului și mai ales art.1537 Cod civil,

- art.499 și 500 din Codul administrativ, referitoare la ”răspunderea civilă a funcționarului public”, texte care nu se aplică demnitarilor, în speță unei persoane care deține sau a deținut calitatea de ”primar”, astfel că stabilirea prejudiciului și recuperarea pagubei se poate realiza doar ca urmare a stabilirii prejudiciului de către autoritatea publică și acceptarea și plata acestuia de către cel vinovat sau, în subsidiar de către instanță (neexistând legal posibilitatea de a emite o decizie unilaterală care să aibă forță executorie și a impune și executa silit pe cel vinovat), aplicandu-se deci dreptul comun civil în materie,

- art.87, alin.1 și alin.5 din Codul administrativ, referitoare la administrarea resurselor financiare sau dispunerea față de aceste resurse,

  În baza prevederilor art.129, alin.1, alin.2, lit.a și lit.c, alin.14 din O.U.G.nr.57/2019 privind Codul administrativ, cu modificările și completările ulterioare,

 În temeiul art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

Art.1. – Se însușește actul numit ”Referat”, înregistrat cu nr.7370/20.12.2024 la UAT Valea Ierii, de stabilire a prejudiciului rezultat din efectuarea de cheltuieli cu carburanții (fără ca justificarea consumului să se facă pe bază de documente conforme și legal întocmite), astfel cum a fost stabilită întinderea prejudiciului de către comisia numită în acest scop prin Dispozitia primarului nr.74/03.10.2024, și anume se stabilește că întinderea prejudiciului este în cuantum de 2.362 lei și majorări de întârziere până la data recuperării debitului în sumă de 1.771,50 lei.

 Art.2. – Se constată totodată recuperarea la data adoptării prezentei hotărâri a întregului prejudiciu stabilit și a foloaselor nerealizate, a accesoriilor calculate la zi (până la data efectuării plății) , ca urmare a notificării în acest sens a persoanei responsabile de fapta ilicită și prejudiciabilă și a achitării de bună voie de către aceasta a sumelor notificate.

Art.3. – Prezenta hotărâre va fi comunicată viceprimarului comunei Valea Ierii, Compartimentului Financiar-Contabil – Registrul Agricol, domnului Duma Gabriel-Alexandru și Instituției Prefectului – Județul Cluj.

 Președinte de ședință, Contrasemnează:

 Vasile-Mihai Șipoș Secretar general al comunei,

 Nelia-Crenguța Mariș

**Nr. 12 din 12.03.2025**

*Prezenta hotărâre a fost adoptată cu respectarea prevederilor legale privind majoritatea de voturi, astfel:7 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.(2 consilieri locali nu participă la vot).*